四月三日登度雪臺感興
作者：楊萬里
朝代：宋

paragraphs: 高臺喜登眺，登眺觸老情。
入夏又涉三，餘春安得停。
雨欄漂耄丹，風架舞壯青。
秧生麥將熟，桑盡繭已成。
盛衰亦其常，無顇豈有榮。
古今非千載，一瞬即古今。
慨然顧八荒，此理誰與評。
我友諒無益，有益或麴生。
生雖不能言，其言如震霆。
但令我懷遣，未問醉與醒。